text: Se video: Strikkedysten gæster Kreative Dage
  24 oktober 2014 kl. 13.08
  Har du ikke fået nok af TV SYDs Den Store Strikkedyst, så er der rig mulighed for at blive inspireret, både direkte fra Koldinghus i morgen aften, men også resten af weekenden i Fredericia.
  I forlængelse af vores Strikkedyst på TV SYD, kunne kreative messedage i Fredericia nærmest ikke passe bedre.
  Her finder du garn, stof, juleideer og anden inspiration til strik og kreativitet. Og Den Store Strikkedysten gæster selvfølgelig også messen.
  Antallet af udstillere er oppe på 205, og er det højeste antal nogensinde. Udstillingsarealet er vokset fra 11.000 til 12.000 kvadratmeter, og med 56 indslag på de to scener er antallet af kreative indlæg også blevet større.
  Ud over bagedyst-vinder Annemette Voss, tidligere tv-vært og kunster Trine Panum Kjeldsen og blogger Karen Klarbæk kan man på scenen blandt andet opleve en "tredje generations kurvemager", nemlig Marie Skinbjerg.
  Hun viderefører i Lyngby den kurvebutik, som hendes bedsteforældre og forældre har drevet før hende.
  Åbningstider:
  Fredag den 24. oktober kl. 10.00-17.00
  Lørdag den 25. oktober kl. 10.00-17.00
  Søndag den 26. oktober kl. 10.00-16.00
  Se mere fra messen i klippet her.
  Varighed: 00:45
  
  Se mere om kreative dage her
  